***Azərbaycan Respublikası***

***Energetika Nazirliyinin***

***“\_26\_” \_may\_ 2014-cü il tarixli***

***“\_03\_” nömrəli Qərarı ilə təsdiq edilmişdir.***

*4 nömrəli əlavə*

***“Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsinə dair xüsusi icazənin verilməsi üçün müraciətin və sənədlərin qəbulu”***

***üzrə inzibatı reqlament***

1. **Ümumi müddəalar**
   1. **Elektron xidmətin adı:** *Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsinə dair xüsusi icazənin verilməsi üçün müraciətin və sənədlərin qəbulu*
   2. **Elektron xidmətin məzmunu:** *Bu xidmət neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsinə dair xüsusi icazənin verilməsi üçün müraciətin və tələb olunan sənədlərin elektron formada qəbul edilməsindən və nəticəsi barədə ərizəçiyə elektron formada məlumat verilməsindən ibarətdir.*
   3. **Elektron xidmətin göstərilməsinin hüquqi əsası:**

* *“Mülki dövriyyənin müəyyən iştirakçılarına mənsub ola bilən və dövriyyədə olmasına xüsusi icazə əsasında yol verilən (mülki dövriyyəsi məhdudlaşdırılmış) əşyaların siyahısı haqqında” Azərbaycan Respublikasının Qanunu;*
* *“Mülki dövriyyəsi məhdudlaşdırılmış əşyaların dövriyyəsinin tənzimlənməsi sahəsində əlavə tədbirlər haqqında” Azərbaycan Respublikası Prezidentinin 12.09.2005-ci il tarixli 292 nömrəli Fərmanı;*
* *“Mülki dövriyyəsi məhdudlaşdırılmış əşyaların dövriyyəsinə və onun şərtlərinin gözlənilməsinə nəzarət Qaydaları”nın və “Fəaliyyət növlərinin xüsusiyyətindən asılı olaraq mülki dövriyyəsi məhdudlaşdırılmış əşyaların dövriyyəsi üçün tələb olunan əlavə Şərtlər”in təsdiq edilməsi haqqında Azərbaycan Respublikasının Nazirlər Kabinetinin 08.05.2006-cı il tarixli 120 nömrəli Qərarı;*
* *“Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 23 may 2011-ci il tarixli 429 saylı Fərmanının 2-ci və 2-1-ci hissələri;*
* *Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, eləcə də “Elektron xidmət növlərinin Siyahısı”nın 8.4-cü bəndi*;
  1. **Elektron xidməti göstərən dövlət qurumunun adı:** *Azərbaycan Respublikasının Energetika Nazirliyi*
  2. **Elektron xidmətin digər icraçıları:** *Yoxdur.*
  3. **Elektron xidmətin avtomatlaşdırılma səviyyəsi:** *Qismən.*
  4. **Elektron xidmətin icra müddəti:** *10 gün.*
  5. **Elektron xidmətin göstərilməsinin nəticəsi:** *Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsi üçün xüsusi icazənin verilməsi.*

**2. Elektron xidmətin göstərilməsinin həyata keçirilməsi**

* 1. **Elektron xidmətin növü:** *İnteraktiv.*
  2. **E-xidmət üzrə ödəniş:** *Ödənişsiz.*
  3. **Elektron xidmətin istifadəçiləri:** *Hüquqi şəxs yaratmadan sahibkarlıq fəaliyyəti ilə məşğul olan fiziki şəxslər və hüquqi şəxslər*.
  4. **Elektron xidmətin təqdim olunma yeri:** *http:***//***e-xidmet.minenergy.*[*gov.az*](http://www.mie.gov.az)*,* [*http://info.apus.az*](http://info.apus.az)*,* [*http://e-gov.az/*](http://e-gov.az/)*, http://e-services.minenergy.gov.az*
  5. **Elektron xidmət barədə məlumatlandırma:**[*e-xidmet@minenergy.gov.az*](mailto:e-xidmet@minenergy.gov.az)*, telefon: (+99412) 598 16 53/54/55.*
  6. **Elektron xidmətin göstərilməsi üçün tələb olunan sənədlər və onların təqdim olunma forması:**

- *elektron imza ilə təsdiq olunmuş ərizə (1 və 2 nömrəli əlavələr);*

Aşağıdakı sənədlərin skan edilmiş surətləri müraciətə əlavə edilir:

* *ərizəçinin vergi orqanları tərəfindən uçota alınması haqqında müvafiq sənədin surəti;*
* *Azərbaycan Respublikası Prezidentinin 2006-cı il 29 dekabr tarixli 510 nömrəli Fərmanı ilə təsdiq edilmiş “Xüsusi razılıq (lisenziya) tələb olunan fəaliyyət növlərinin siyahısı və həmin fəaliyyət növlərinə xüsusi razılıq (lisenziya) verilməsinə görə ödənilən dövlət rüsumunun məbləğləri”nə uyğun olaraq müvafiq fəaliyyət üçün aidiyyəti icra hakimiyyəti orqanından alınmış lisenziyanın surəti;*
* *Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı, onların, neft və neft məhsulları tullantılarının emalı üçün nəzərdə tutulan müvafiq avadanlığın olması barədə sənədin surəti;*
* *hasilat və emal vasitələrinin normativ-texniki tələblərə uyğun olması barədə təsdiqedici sənədin (keyfiyyət və uyğunluq sertifikatı) surəti;*
* *mütəxəssislərin müvafiq ixtisasa malik olmaları haqqında sənədlərin surətləri;*
* *Qiymətli daşların hasilatı, qızılın və digər qiymətli metalların, neftin, təbii qazın hasilatı və neft məhsulları tullantılarının emalı məqsədi ilə müvafiq torpaq sahəsinin və yerin təkinin ayrılması barədə sənədin surəti;*
* *Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və neft məhsulları tullantılarının emalı vasitələrinin saxlanılması üçün nəzərdə tutulan müvafiq obyektlərin mühafizəsinin təşkil edilməsi haqqında sənədin surəti;*
* *Qiymətli daşların hasilatı, qızılın və digər qiymətli metalların, neftin, təbii qazın hasilatı və neft məhsulları tullantılarının emalı prosesində şəxslər tərəfindən aparılan geoloji, texniki, markşeyder sənədlərinin surətləri;*
* *Qiymətli daşların hasilatı, qızılın və digər qiymətli metalların, neftin, təbii qazın hasilatı və neft məhsulları tullantılarının emalı ilə əlaqədar işlərin təhlükəsiz görülməsinin təmin edilməsi barədə sənədin surəti;*
* *qəza vəziyyətinin qarşısını almaq üçün müvafiq tədbirlər proqramı (elektron formada).*

1. **Elektron xidmətin göstərilməsi üçün** **inzibati prosedurlar**

**3.1. Elektron xidmət üçün sorğu:**

**3.1.1. Sorğunun formalaşdırılması:** *İstifadəçi inzibati reqlamentin 2.4-cü bəndində göstərilən ünvanlara daxil olaraq müəyyənləşdirilmiş avtorizasiya prosesini keçir. Bundan sonra müvafiq xidmət növünü seçir və ərizə formasını yükləyərək doldurur və elektron imza ilə təsdiq etdikdən sonra bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir.*

**3.1.2. sorğunun qəbulu:** *Elektron formada göndərilən sorğu Energetika Nazirliyində qəbul edilir və bu barədə ərizəçinin elektron poçtuna bildiriş göndərilir.*

**3.2. Elektron xidmətin göstərilməsi və ya imtina edilməsi:**

**3.2.1.***Xüsusi icazə verilməsi üçün təqdim olunan sənədlərdə çatışmazlıqlar (ərizə formasının tam doldurulmaması, bu reqlamentin 2.6-cı bəndində göstərilənlərdən birinin və ya bir neçəsinin ərizəyə əlavə olunmaması) aşkar edildikdə sorğunun yerinə yetirilməsindən imtina edilir və imtinanın səbəbləri göstərilməklə**10 gün ərzində əsaslandırılmış cavab göndərilir.*

**3.2.2.** *İmtina üçün əsaslar olmadıqda xüsusi razılıq (lisenziya) verilməsi haqqında qərar qəbul edilir.*

**3.3. Sorğunun icrası:**

* + 1. **Ardıcıl hər bir inzibati əməliyyat haqqında məlumat:** *Ərizəçinin**sorğusu minenergy.gov.az  internet saytının “Elektron xidmətlər” bölməsinə və ya www.e-gov.az e-hökumət portalına daxil olaraq burada qəbul olunmuş formada**avtorizasiya prosesini keçməklə formalaşdırılır.*
    2. **Hər bir inzibati əməliyyatın məzmunu, yerinə yetirilmə müddəti və /və ya maksimal yerinə yetirilmə müddəti:** *“Lisenziya və enerji daşıyıcılarına nəzarət şöbəsi”ndə sorğuya və ona əlavə edilən sənədlərə baxılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə 3 gündən gec olmayaraq ərizəçinin elektron poçtuna məlumat göndərilir. Ərizəçi tərəfindən çatışmazlıqlar aradan qaldırıldıqdan və çatışmayan sənədlər elektron formada təkrar göndərildikdən sonra bütün sənədlərə 5 gün müddətində baxılır və müvafiq qərar qəbul edilir;*
    3. **İnzibati əməliyyatda iştirak edən digər dövlət orqanı haqqında məlumat:** *yoxdur;*
    4. **Hər bir inzibati prosedurun nəticəsi və onun verilməsi qaydası:** *Çatışmazlıqlar və ya imtina üçün əsas olmadıqda qeydə alındığı gündən başlayaraq 10 gündən gec olmayaraq xüsusi icazə hazırlanaraq reyestri aparılır, fiziki şəxslərə şəxsən, hüquqi şəxslərin isə səlahiyyətli nümayəndəsinə imza etdirilməklə verilir.*

**3.4. Elektron xidmətin yerinə yetirilməsinə nəzarət:**

**3.4.1. Nəzarət forması:** *elektron kargüzarlıq;*

**3.4.2. Nəzarət qaydası:** *Azərbaycan Respublikası Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada xidmətin yerinə yetirilməsinə nəzarəti Energetika Nazirliyi həyata keçirir. Xidmətin göstərilməsi ilə bağlı yaranan hər hansı anlaşmazlığın aradan qaldırılması və ya metodiki dəstəyin göstərilməsi üçün inzibati reqlamentin 2.5-ci bəndində göstərilən əlaqə* *vasitələrindən istifadə oluna bilər.*

**3.5. Elektron xidmətin göstərilməsi üzrə mübahisələr:**

**3.5.1.** *İstifadəçilər xüsusi icazənin verilməsinə dair qəbul edilmiş qərarlardan və vəzifəli şəxslərin hərəkətlərindən (hərəkətsizliklərindən) inzibati qaydada və (və ya) məhkəməyə şikayət edə bilərlər;*

**3.5.2.** *Şikayət istifadəçinin özü tərəfindən əsaslandırılmalıdır. Kağız üzərində şikayət Sənaye və Energetika Nazirliyinin poçt ünvanına, elektron formada şikayət isə inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır;*

**3.5.3.** *Şikayətə “İnzibati icraat haqqında” Azərbaycan Respublikası Qanununun 78-ci maddəsində müəyyən olunmuş 1 ay müddətində baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə muəyyən edilmiş qaydada baxılır.*

Əlavə 1. Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsinə dair xüsusi icazənin verilməsi üçün ərizə forması (fiziki şəxslər üçün)

Azərbaycan Respublikasının

Energetika Naziri

cənab N.Əliyevə

**Ə R İ Z Ə**

Azərbaycan Respublikasının Prezidentinin 292 nömrəli 12 sentyabr 2005-ci il tarixli Fərmanına uyğun olaraq mülki dövriyyəsi məhdudlaşdırılmış əşyaların dövriyyəsinə xüsusi icazə verilməsini Sizdən xahiş edirəm.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(şəxsiyyət vəsiqəsinin seriya və nömrəsi)*

*(şəxsiyyət vəsiqəsi nə vaxt kim tərəfindən verilmişdir)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ünvanı)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(fəaliyyət növü)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(VÖEN)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ \_\_\_\_\_\_\_\_\_

*(adı, soyadı, atasının adı)  (imza)  (tarix)*

**Əlavə 2. Qiymətli daşların hasilatı, qızılın və digər qiymətli metalların, neftin, neft məhsullarının və təbii qazın hasilatı və emalı, neft və neft məhsulları tullantılarının emalı vasitələrinin dövriyyəsinə dair xüsusi icazənin verilməsi üçün ərizə forması (hüquqi şəxslər üçün)**

Azərbaycan Respublikasının

Energetika Naziri

cənab N.Əliyevə

**Ə R İ Z Ə**

Azərbaycan Respublikasının Prezidentinin 292 nömrəli 12 sentyabr 2005-ci il tarixli Fərmanına uyğun olaraq mülki dövriyyəsi məhdudlaşdırılmış əşyaların dövriyyəsinə xüsusi icazə verilməsini Sizdən xahiş edirəm.

Şirkətimiz haqqında aşağıdakıları bildirirəm:

Hüquqi şəxsin adı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hüquqi ünvanı: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fəaliyyət növü:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VÖEN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktor,\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ \_\_\_\_\_\_\_\_

*(adı, soyadı, atasının adı) (imza,möhür)  (tar*